armvectores/hy_wikipedia_2023 huggingface dataset:
Գրիշա Իսախանյան

Գրիշա Խորենի Իսախանյան (նոյեմբերի 15, 1952(1952-11-15), Թալիշ, ԼՂԻՄ, Ադրբեջանական ԽՍՀ, ԽՍՀՄ - մարտի 25, 1991(1991-03-25), Թալիշ, ԼՂԻՄ, Ադրբեջանական ԽՍՀ, ԽՍՀՄ), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1952 թվականի նոյեմբերի 15-ին Մարտակերտի շրջանի Թալիշ գյուղում։
Ավարտել է գյուղի միջնակարգ դպրոցը, ուսումը շարունակել է Չարենցավանի հաստոցաշինական տեխնիկումում։
Ծառայել է Խորհրդային բանակում։ Զորացրվելուց հետո բնակություն է հաստատել ՀՀ Հրազդան քաղաքում։ Աշխատել է Ռոստովի քիմպաշտպանության միավորման Հրազդանի մասնաճյուղում։
Մասնակցել է Մարտակերտի և Շահումյանի շրջանների պաշտպանական մարտերին։ Զոհվել է 1991 թվականին մարտի 25-ին, Թալիշի մերձակա «Թախտեր» տեղամասում, թշնամու գնդակից։ Դիակը գտնվել է Միրբաշիրում։ Ամուսնացած էր, ունի երեք երեխա։ Հանգչում է Թալիշ գյուղի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Սան Վիսենտե դե Տորելյո

Սան Վիսենտե դե Տորելյո (կատ.՝ Sant Vicenç de Torelló), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Օսոնա շրջանում։ Զբաղեցնում է 6,6 կմ² մակեերես։ Բնակչությունը կազմում է 2028 (2010 թվական)։


== Ժողովրդագրություն ==


== Ծանոթագրություններ ==


== Արտաքին հղում ==
Página web del Ayuntamiento Archived 2015-08-28 at the Wayback Machine. (կատ.)
Información de la Generalitat de Catalunya Archived 2007-09-29 at the Wayback Machine. (կատ.)
Información del Institut d'Estadística de Catalunya (կատ.)
Լիսովկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ԼիսովկաԼիսովկա (ուկրաիներեն՝ Лисівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Լիսովկա գյուղում բնակվում էր 799 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուբլինի թանգարան

Լյուբլինի թանգարան (լեհ.՝ Muzeum Lubelskie), Արևելյան Լեհաստանի հնագույն  և խոշորագույն թանգարաններից մեկն է, որը գտնվում է Լյուբլինում։ Այն հիմնադրվել է 1914 թվականին և սեփական շենք է ստացել 1923 թվականին։


== Պատմություն ==
Լյուբլինի թանգարանի պատմությունը թվագրվում է 20-րդ դարի սկիզբ և կապված է Հիերոնիմ Ուոպացինյսկու հետ, որը տարրական դպրոցի ուսուցիչ էր և գիտությունների ակադեմիայի թղթակից, սիրողական պատմաբան, ազգագրագետ և մատենագետ, ինչպես նաև` հնագիտական իրերի սիրահար։ Նրա ջանքերի շնորհիվ 1901 թվականին Լյուբլինում կազմակերպվել է երկու ցուցահանդես։ Արվեստի և հնությունների ցուցահանդեսը բացվել է հունիսի 4-ին, նախկին Դոմինիկյան վանքում։ Հավաքվել է մոտավորապես 4000 ցուցանմուշ` քանդակներ, նկարներ, դեկորատիվ արվեստ, փաստաթղթեր, լրագրեր, ձեռագրեր, պեղված գտածոներ, զինամթերք, մետաղադրամներ, մեդալներ, դրոշմներ և քարտեզներ։ Արդյունաբերական և գյուղատնտեսական ցուցահանդեսը բացվել է հունիսի 22-ին. ցուցահանդեսն ուներ ազգագրական բաժին, որտեղ ցուցադրվում էին ժողովրդական տարազ, փայտե իրեր և ծիսական ցուցանմուշներ։ 1974 թվականին Լյուբլինի ամրոցի շենքը հարմարեցվել է Լյուբլինի թանգարանի պահանջներին, որը հիմնադրվել է 1950 թվականին։ Բացվել է նկարների, դեկորատիվ արվեստի, զինամթերքի, հնէաբանական, ազգագրական և դրամագիտական գտածոների ցուցահանդես։ 1987 թվականին թանգարանը վերանվանվել է Լյուբլինի թանգարան :
Հիմնական ցուցանմուշներն ընդգրկում են.

17-20-րդ դարերի լեհ և արտասահմանյան նկարիչների աշխատանքներ
լեհական և արտասահմանյան դեկորատիվ արվեստ
լեհական պատմական և ռազմական կտավներ
Լյուբլինի շրջանի նկարիչների և ժողովրդական արվեստի աշխատանքներ
10-20-րդ դարերի լեհական տարածքներից հավաքած մետաղադրամներ և մեդալներ
14-20-րդ դարերի լեհական և արտասահմանյան ռազմամթերք


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
culture.pl
(4460) Բիհորո

(4460) Բիհորո (անգլ.՝ Bihoro), աստերոիդ աստերոիդների հիմնական գոտում։ Հայտնաբերվել է 1990 թվականի փետրվարի 28-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,924802 ա. մ., առավելագույնը մոտենում է 2,4007 ա. մ. հեռավորության վրա և հեռանում 3,4489 ա. մ.։ Արեգակի շուրջ մեկ ամբողջական պտույտ է կատարում 1827,02 երկրային օրվա ընթացքում, իր ուղեծրով շարժվելով միջինում 0,197042 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 27,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4460) Բիհորո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեյլոր շրջան (Տեխաս)

Բեյլոր շրջան (անգլ.՝ Baylor County), ԱՄՆ Տեխաս նահանգի 254 վարչական միավորներից մեկը։ Պաշտոնապես կազմավորվել է 1858 թվականին Ֆենին շրջանի մի մասից, և իր անվանումը ստացել է Հենրի Բեյլորի պատվին, ով տեխասյան ռեյնջերների վիրաբույժ էր Ամերիկա-մեքսիկական պատերազմի ժամանակ։ 2000 թվականի դրությամբ շրջանի բնակչությունը կազմում էր 4093 մարդ, իսկ 2010 թվականի դրությամբ՝ 3726 մարդ։ Շրջկենտրոնը Սիմոր քաղաքն է։


== Աշխարհագրություն ==
ԱՄՆ-ի վիճակագրության բյուրոյի տվյալներով շրջանի ընդհանուր մակերեսը կազմում է 2334 կմ², որոնցից 2255 կմ²-ն զբաղեցնում է ցամաքը, իսկ մոտ 78 կմ²-ն կամ 3,36 %-ը՝ ջրային տարածությունը։


=== Հարևան շրջաններ ===
Արչեր շրջան (արևելք)
Նոկս շրջան (արևմուտք)
Թրոկմորտոն շրջան (հարավ)
Ուիլբարգեր շրջան (հյուսիս)
Ֆորդ շրջան (հյուսիս-արևմուտք)


== Բնակչություն ==
2000 թվականի դրությամբ շրջանի բնակչությունը կազմում էր 4093 մարդ, իսկ 2010 թվականի դրությամբ՝ 3726 մարդ։ Բնակչության խտությունը կազմում է 2 մարդ/կմ²։ Հաշվվում է 2820 բնակելի տուն՝ 1 շինություն/1կմ² խտությամբ։ Ռասայական կազմը հետևյալն է՝ 90,96 % սպիտակամորթներ, 3,35 % սևամորթներ կամ աֆրոամերիկացիներ, 0,59 % արմատական ամերիկացիներ, 0,51 % ասիացիներ, 0,12 % հավայցիներ և Օվկիանիայի այլ բնակիչներ, 3,32 % այլ ռասաներ և 1,15 % երկու կամ ավելի ռասաների ներկայացուցիչներ, բնակչության 9,33 %-ը իսպանախոս են կամ լատինոամերիկացիներ։


== Քաղաքական դիրքորոշում ==
2008 թվականի նախագահական ընտրություններում Ջոն Մակկեյնը ստացել է ձայների 76,81 %-ը, իսկ դեմոկրատ Բարաք Օբաման՝ 22,28 %-ը։
Տեխասյան ներկայացուցիչների պալատում Բեյլոր շրջանը գտնվում է 68-րդ մարզի կազմում։ Շրջանի շահերը ներկայացնում է Վերնոն քաղաքից հանրապետական Ռիկ Հարդքասլը։


== Բնակավայրեր ==


=== Քաղաքներ ===
Սիմոր


=== Ոչ մունիցիպալ տարածքներ ===
Մաբել


== Կրթություն ==
Բեյլոր շրջանի բնակիչների մեծ մասին սպասարկում է Սիմոր դպրոցական շրջանը, որի ոչ մեծ մասը գտնվում է հարևան Նոկս շրջանում։ Իր հերթին, Բեյլոր դպրոցական շրջանի ոչ մեծ հատվածը տարածվում է Յանգ շրջանում գտնվող Օլնի դպրոցական շրջանի գործունեության ոլորտի վրա։


== Ծանոթագրություններ ==
Ուսումասինտա

Ուսումասինտա (իսպ.՝ Usumacinta), գետ Հարավային Ամերիկայում։ Հոսում է Գվատեմալայի հյուսիսարևմտյան հատվածով և Մեքսիկայի հարավ-արևելքով։ Ընդհանուր երկարությունը կազմում է 560 կմ, իսկ ավազանի տարածքը կազմում է 106000 կմ²։ Համարվում է Հարավային Ամերիկայի ամենաջրառատ գետերից մեկը։
Ուսումասինտա գետը ձևավորվել է գվատեմալական Լա Պասիոն և Սալինա գետերի միաձուլման տեղում։ Գվատեմալայի տարածքում գետը հոսում է 198.25 կմ երկարությամբ։ Դրա ջրհավաք մակերեսը կազմում է 2638 կմ քառ.: Մեքսիկայի տարածքում տարեկան միջին մուտքը կազմում է 150 մ³/վրկ։
Ուսումասինտան ձևավորվում է Գվատեմալայի և մեքսիկական Չյապաս նահանգների միջև ընկած բաժանարար սահմանում։ Այն հոսելով թափվում է Գրիհալվա գետը։ Ուսումասինտան ունի երկու աջակողմյան վտակ՝ Էլ-Վապորն ու Սան Պադրոս ի Սան Պաբլոն, որն էլ իր հերթին թափվում է Մեքսիկական ծոց։
Գետափին պահպանվել են Յաշչիլանա և Պյեդրոս Նեգրաս հնագույն քաղաքների ավերակները, որոնք համարվում են մայաների քաղաքակրթության օջախներ։


== Ծանոթագրություններ ==


== Գրականություն ==
Рус Луилье, Альберто Скульптура майя // Народ Майя / Перевод с испанского Э. Г. Александренкова, научный редактор и автор предисловия В. И. Гуляев. — М.: Мысль, 1986. — 286 с.
Canter, Ronald L. (2007)։ Rivers Among the Ruins: The Usumacinta (PDF online reproduction)։ The PARI Journal (անգլերեն) VII (3) (San Francisco, CA: Pre-Columbian Art Research Institute)։ ISSN 1531-5398։ OCLC 44780248։ Վերցված է 2016-03-06
Ահա և Փոլլին

«Ահա և Փոլլին» (անգլ.՝ Along Came Polly), 2004 թվականի ռոմանտիկ կատակերգություն։ Գլխավոր դերերում Ջենիֆեր Էնիսթոնը և Բեն Սթիլերն են։


== Սյուժե ==
Ռուբեն Ֆեֆֆերը (Բեն Սթիլեր) մեղրամիս է անցկացնում իր կնոջ՝ Լիզա Կրամերի (Դեբրա Մեսսինք) հետ Սուրբ Բարդուղիմեոսի կղզում։ Մի անգամ նա տեսնում է իր կնոջը Կլոդի (Հենք Ազարիա)՝ ֆրանսիացի սկուբա դայվինգի ուսուցչի հետ գրկախառնված։ Դա տեսնելուց հետո նա միայնակ վերադառնում է Նյու Յորք։ Ռուբենը գնում է արվեստի պատկերասրահ իր ընկերոջ՝ Սենդիի հետ և այնտեղ հանդիպում է ավագ դպրոցի իր դասընկերուհուն՝ Փոլլի Պրինցին (Ջենիֆեր Էնիսթոն)։ Նա մի փոքր խելագար, տարօրինակ և էքցենտրիկ կին է, սիրում է կծու կերակուր և խոզուկ է պահում։ Չնայած նրա տարօրինակությանը, Ռուբենը հասկանում է, որ նա զգացմունքներ ունի աղջկա հանդեպ։ Նրանք սկսում են հանդիպել։
Ֆիլմի վերջում Ռուբենը և Փոլին գնում են արձակուրդը վայելելու այն նույն կղզում, որտեղ նա և Լիզան մեղրամիս էին անցկացնում։ Ռուբենը այնտեղ տեսնում է Կլոդին, բայց վերջինիս վրա բարկանալու փոխարեն, նրան շնորհակալություն է հայտնում։


== Դերերում ==


== Հետաքրքիր փաստեր ==
Ֆիլմի պրոդյուսերներից մեկը Դենի Դե Վիտոն է։
Ֆիլմի բյուջեն կազմել է $ 42 միլիոն, շահույթը՝ ավելի քան $ 171 միլիոն։ Ջենիֆեր Էնիսթոնի հոնորարը կազմել է $ 5 միլիոն։
Բեն Սթիլերի, Հենք Ազարիայի և Ալեք Բոլդուինի հետ Ջենիֆեր Էնիսթոնը ծանոթ է եղել «Ընկերներ» հեռուստասերիալից։
Ֆիլմի նկարահանվել է 2002 թվականի նոյեմբերից մինչև 2003 թվականի փետրվարը, բայց ֆիլմի շնորհանդեսը կայացել է 2004 թվականին։


== Ծանոթագրություններ ==


== Արտաքին հղումներ ==
Պաշտոնական կայք Archived 2019-01-22 at the Wayback Machine.
Ահա և Փոլլին(անգլ.) ֆիլմը Internet Movie Database կայքում
Միխալևո (գյուղ, Վաչսկի շրջան)

Անվան այլ կիրառումների համար տե՛ս՝ ՄիխալևոՄիխալևո (ռուս.՝ Михалево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոչուրա

Կոչուրա (ռուս.՝ Кочура), գետ Ռուսաստանում, հոսում է Կեմերովոյի մարզում։ Գետի երկարությունը 27 կմ է։ Գետաբերանից 307 կմ հեռավորության վրա, աջ ափին թափվում է գետ՝ Կիչի։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (125101-125200)

Աստերոիդների ցանկ (125001-125100)  • Աստերոիդների ցանկ  • Աստերոիդների ցանկ (125201-125300)
 Աստերոիդների ցանկ (125001-125100)  • Աստերոիդների ցանկ  • Աստերոիդների ցանկ (125201-125300)
Տերվունյոկի

Տերվունյոկի (ռուս.՝ Тервунйоки), գետ Ռուսաստանում, հոսում է Կարելական ինքնավար հանրապետությունում և Լախդենպոխսկի շրջանում։ Թափվում է Լադոգա լիճ։ Գետի երկարությունը 2,6 կմ է, ավազանի տարածքը 97,2 կմ2։ Գետի ակունքը գտնվում է Տերվու գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոգա լճի ավազան։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000010696
Հիդրոլոգիական ուսումնասիրությունների կոդը - 102001069
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վուլկանոիդներ

Վուլկանոիդներ, հիպոթետիկ աստերոիդներ, որոնք կարող են ունենալ ուղեծրեր, Արեգակից 0,08-ից 0,21 ա. մ. միջև ընկած դինամիկորեն կայուն գոտում, այսինքն Մերկուրիի ուղեծրի ներսում։ Անվանումը տրվել է հիպոթետիկ Վուլկան մոլորակից, որը ապարդյուն որոնում էին XIX դարի աստղագետները, որպեսզի բացատրեին Մերկուրիի պերիհելիի անբացատրելի պերցեսիան։ Հետագայում պարզվեց, որ Մերկուրիի անկանոն ուղեծիրը բացատրվում է ընդհանուր հարաբերականության տեսության միջոցով։ Այսպիսով, Վուլկան մոլորակի մասին հիպոթեզի նահրաժեշտությունը վերանում է։
Մինչև այժմ վուլկանոիդներ չեն հայտնաբերվել, չնայած աստղագետների մեծաթիվ փորձերի, ինչպես Երկրի վրա տեղադրված աստղադիտակներով, այնպես էլ ՆԱՍԱ-ի կողմից կատարված ինքնաթիռների և մերձուղեծրային հրթիռներով կատարված հետազոտությունների։ Որոնումները չափազանց դժվար են, Արեգակի չափազանց մեծ պայծառության պատճառով։ Եթե վուլկանոիդները գոյություն ունեն, ապա ենթադրվում է, որ նրանց տրամագիծը չպետք է գերազանցի 60 կմ, քանզի ավելի մեծ չափերով մարմինները հայտնաբերված կլինեին։
Այնուամենայնիվ, համարվում է, որ վուլկանոիդները կարող են գոյություն ունենալ, քանի որ փնտրման շրջանը ձգողականության տեսանկյունից կայուն է։ Բացի այդ Մերկուրիի խառնարաններով պատված մակերևույթը կարող է վկայել այն մասին, որ վուլկանոիդները կարող էին գոյություն ունենալ Արեգակնային համակարգի ձևավորման վաղ շրջանում։ Հետագա որոնումների համար ամենայն հավանականությամբ կօգտագործվեն տիեզերական աստղադիտակները։


== Արտաքին հղումներ ==
Britt, Robert R. (Jan. 26, 2004) Elusive Vulcanoids: Search Reaches New Heights
ՀԱԱՀ Անասնաբուժական բժշկագիտության և անասնաբուծության ֆակուլտետ

Անասնաբուժական բժշկագիտության և անասնաբուծության ֆակուլտետը հիմնադրվել է 1928 թ. Անդրկովկասյան անասնաբուժական ինստիտուտի կազմում՝ որպես անասնաբուժական ֆակուլտետ։ Իսկ Հայկական գյուղատնտեսական ինստիտուտի անասնաբուծական ֆակուլտետը ստեղծվել է 1930 թ., ապա 1932 թ. տեղափոխվել է Երևանի անասնաբուծական-անասնաբուժական ինստիտուտ։ 1994 թ. Հայկական գյուղատնտեսական և Երևանի անասնաբուծական-անասնաբուժական ինստիտուտների միավորումից հետո ֆակուլտետը վերանվանվեց անասնաբուժական բժշկագիտության ֆակուլտետ, իսկ 2003 թ. երկու ֆակուլտետների միավորմամբ կազմավորվեց անասնաբուժական բժշկագիտության և անասնաբուծության ֆակուլտետը։ 2006 թ.-ից ֆակուլտետը ղեկավարում է անաս.գ.դ., պրոֆեսոր Ա.Վ. Վարդանյանը։
Անասնաբուժական բժշկագիտության և անասնաբուծական ֆակուլտետը մասնագետներ է պատրաստում 3 մասնագիտությունների գծով՝

Անասնաբուժություն
Անասնաբուծություն
Անասնաբուժական սանիտարական փորձաքննություն։
Կարաթաշ (Վարդոյի գավառ)

Կարաթաշ, գյուղակ Արևմտյան Հայաստանում, Բիթլիսի վիլայեթի Վարդոյի գավառակում։ Գտնվում է Չարբոհարի գետի հովտում, վերջինիս ստորին հոսանքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ունտերենզինգեն

Ունտերենզինգեն (գերմ.՝ Unterensingen), կոմունա Գերմանիայում, Բադեն Վյուրտեմբերգի տարածքում։
Մտնում է Էսլինգեն շրջանի կազմի մեջ։ Բնակչությունը 4577 մարդ է (2010 թվականի դեկտեմբերի 31–ի տվյալներով)։ Զբաղեցնում է 7,56 կմ² տարածք։ Պաշտոնական կոդը՝ 08 1 16 068։


== Ծանոթագրություններ ==


== Արտաքին հղումներ ==
պաշտոնական կայք
Վիվյեն Վուդվորդ

Վիվիան (Վիվ) Ջոն Վուդվորդ (անգլ.՝ Vivian "Viv" John Woodward, հունիսի 3, 1879(1879-06-03), Լոնդոն, Մեծ Բրիտանիայի և Իռլանդիայի միացյալ թագավորություն - հունվարի 31, 1954(1954-01-31), London Borough of Ealing, Մեծ Լոնդոն, Անգլիա, Միացյալ Թագավորություն), անգլիացի ֆուտբոլի հարձակվող, Անգիայի հավաքականի անդամ, կրկնակի օլիպիական չեմպիոն (1908 և 1912 թվականներ)։


== Ակումբային կարիերա ==
Կարիերան սկսել է Էսեկսեյի մերձծովյան Կլակտոն-օն-ՍԻ քաղաքի «Կլեկթոն Թաուն» ֆուտբոլային ակումբում՝ որպես խաղացող։ 1901 թվականին տեղափոխվել է «Տոտտենհեմ Հոթսպուր», որտեղ 132 խաղում խփել է 63 գոլ։ 1909 թվականին տեղափոխվում է լոնդոնյան «Չելսի», որտեղ 116 խաղում խփել է 34 գոլ։ Նա թիմի լավագույն ռմբարկուն էր 1912-1913 մրցաշրջանում՝ 10 խփած գոլով։ Առաջին համաշխարհային պատերազմի սկիզբին նա զորակոչվում է բրիտանական բանակ և արդյունքում չի մասնակցում 1914-1915 թվականներին Անգլիայի ֆուտբոլի առաջնությանը։ Թեպետ այդ ժամանակ նա կարճաժամկետ արձակուրդ էր ստացել՝ Անգլիայի գավաթի խաղարկության եզրափակչում փոխարինելու Չելսիի հավաքականի վնասվածք ստացած Բոբ Թոմսոնին, սակայն նա չի մասնակցում, քանի որ Թոմսոնի վնասվածքն արդեն վերականգնվել էր։ Վուդվորդը վիրավորվում է ռազմական գործողությունների ժամանակ և չի կարողանում կարիերան շարունակել որպես ֆուտբոլիստ։


== Կարիերան հավաքականում ==
1903 թվականին նա իր առաջին խաղն անց է կացրել իր Անգլիայի հավաքականում՝ Իռլանդիայի հավաքականի դեմ խաղում, որն ավարտվել է 4:0՝ օգուտ Անգլիայի հավաքականի։ 1903-1911 թվականների ընթացքում Անգլիայի հավաքականի կազմում խաղացել է 23 խաղ,որտեղ խփել է 29 գոլ՝ սահմանելով ազգային ռեկորդ մինչև 1950-ական թվականները։ 1910 թվականին մասնակցել է Հարավային Աֆրիկայի հավաքականի դեմ ոչ պաշտոնական խաղին և դարձել 4 գոլի հեղինակ։ 1906-1914 թվականներին Անգլիայի ֆուտբոլի սիրողական հավաքականում մասնակցել է 44 խաղի և դարձել 57 գոլի հեղինակ։


== Օլիմպիական կարիերա ==
1908 և 1912 թվականներին Օլիմպիական խաղերի ժամանակ եղել է Մեծ Բրիտանիայի ֆուտբոլի հավաքականի կապիտան՝ դառնալով կրկնակի չեմպիոն։


== Կարիերան բանակում ==
1916 թվականին ծառայության ժամանակ վիրավորվում է։ Հասել է կապիտանի կոչման։


== Ձեռքբերումներ ==
Անգլիայի հավաքական

Օլիմպիական չեմպիոն 1908, 1912


== Ծանոթագրություններ ==


== Արտաքին հղումներ ==
Биография футболиста на «Русских Шпорах» (ռուս.)
Համբոլդտ շրջան (Նևադա)

Համբոլդտ շրջան (անգլ.՝ Humboldt County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 24.988 կմ² է, բնակչությունը՝ 16.106 մարդ (2000 թ. տվյալներով)։ Շրջկենտրոնն է Վինեմուկա բնակավայրը։ Կազմավորվել է 1861 թ.։
Եգորկան

«Եգորկա» (ռուս.՝ «Егорка»), խորհրդային գեղարվեստական ֆիլմ, որը նկարահանել է Ալեքսանդր Յանովսկին 1984 թվականին Պյոտր Գավրիլովի համանուն վեպի հիման վրա։


== Սյուժե ==
Ռազմական նավաստիները փրկում են արջուկին, որին ծով է քշել ուժեղ փոթորիկը։ Նավաստիները հաճույքով խաղում են Եգորկա անունն ստացած գազանի հետ, մինչև բոցմանը որոշում է կայացնում արջուկին ուղարկել կենդանաբանական այգի։ Ափին հայտնվելով՝ Եգորկան պատահաբար օգնում է սահմանային պարեկային պահակախմբի կողմից լրտեսին բռնելուն։ Վնասվածք ստացած արջին ստիպված են լինում ուղարկել բժիշկների մոտ։ Բայց, ի վերջո, նա վերադառնում է անտառ։ Երբ նավը սկսել է լողալ, ափին կանգնած Եգորկան բարձրացնում է թաթը՝ զինվորական ողջույն տալով։


== Դերերում ==
Միխայիլ Պուգովկին – բոցման Տոպորշչուկ
Գենադի Ֆրոլով – կոկ Նալիվայկո
Գենադի Վորոնին – նավի հրամանատար, 2-րդ կարգի կապիտան
Ալեքսեյ Վեսյոլկին – նավաստի Շուտկին
Անդրեյ Կոստյակին – մոտորիստ Սորոկին
Իգոր Սավկին – նավաստի Սոլոմակին
Իգոր Զոլոտովիցկի – հիդրոակուստիկ Ռիբակով
Անատոլի Իվանով – ռադիստ Կլյուև
Բորիս Գիտին – մարդ նավից
Ալեքսանդր Բալուև – սահմանապահ նավի հրամանատար
Իգոր Բոչկին – սահմանապահ նավակի ազդանշանորդ
Սերգեյ Բոբրով – բոցմանի թոռը
Սերգեյ Դեսնիցկի – ռազմական բժիշկ


== Նկարահանող խումբ ==
Սցենարի հեղինակ՝ Պյոտր Գավրիլով (վիպակ), Վսեվոլոդ Եգորով
Ռեժիսոր՝ Ալեքսանդր Յանովսկի
Օպերատոր՝ Միխայիլ Ռոգովոյ
Նկարիչ՝ Միխայիլ Գարականիձե
Կոմպոզիտոր՝ Եվգենի Կռիլատով
Երգի տեքստի հեղինակ՝ Միխայիլ Պլյացկովսկի


== Ֆիլմի մասին ==
Ֆիլմը կինոօպերատոր Ալեքսանդր Յանովսկու միակ ֆիլմն է, գլխավոր դեր խաղացած դերասան Միխայիլ Պուգովկինը նրա աշխատանքը համարում էր ֆիլմի անհաջողության պատճառ՝ նշելով, որ Յանովսկին հարթակում իրեն պահել է ոչ որպես ռեժիսոր («կադրում նա ոչինչ չէր կարող առաջարկել արտիստներին»)։ 

— դերասան Միխայիլ Պուգովկին


== Ծանոթագրություններ ==


== Աղբյուրներ ==
Егорка // Советские художественные фильмы: аннотированный каталог / Мария Павлова, Госфильмофонд России. — «Нива России», 1995. — стр. 45
Егорка // Домашняя синематека: отечественное кино 1918—1996 / Сергей Землянухин, Мирослава Сегида. — «Дубль-Д», 1996. — 520 с. — стр. 137
Михаил Пуговкин о фильме «Егорка» // Михаил Пуговкин — Это все было бы смешно… — Рутена, 2000. — 251 с. — стр. 112
Ալեքսանդր Թամանյան (ազատամարտիկ)

Անվան այլ կիրառումների համար տե՛ս՝ Ալեքսանդր Թամանյան (այլ կիրառումներ)Ալեքսանդր Գևորգի Թամանյան (փետրվարի 17, 1942(1942-02-17), Երևան, Հայկական ԽՍՀ, ԽՍՀՄ - մարտի 6, 2005(2005-03-06)), ֆիզիկոս, Արցախյան շարժման գործիչ։ 
Ճարտարապետ Ալեքսանդր Թամանյանի (1878-1936) թոռը։


== Կրթություն ==
Ավարտել է Երևանի պետական համալսարանը (1965)։


== Գործունեությունը ==
1965 թվականից՝ Երևանի ֆիզիկայի ինստիտուտի գիտաշխատող, 1972 թվական՝ հազվագյուտ ռադիոակտիվ տրոհումների ստորերկրյա լաբորատորիայի վարիչ, 2001 թվականից, միաժամանակ՝ Ա. Թամանյանի թանգարանի տնօրեն։
Թամանյանը եղել է ԼՂԻՄ զարգացման ծրագրերի աշխատանքային կոլեկտիվների խորհրդի նախագահ և ՀՀ աշխատանքային կոլեկտիվների խորհրդի ստեղծման նախաձեռնողը։ Զինագործների հետ ստեղծել է մեծ տրամաչափի նռնակային ականանետ, հրթիռ և զենքի այլ տեսակներ։ 1998 թվականին իր ստեղծած «Իքս» դասակով «Արծիվ-մահապարտներ» գումարտակի կազմում մասնակցել է Մարտակերտի (Չլդրան, Վաղուհաս), Ասկերանի, Մարտունու, Լաչինի, Քելբաջարի շրջանների ազատագրական մարտերին։ Պարգևատրվել է ՀՀ «Արիություն» մեդալով։


== «ԻՔՍ» կամավորական ջոկատ ==
«ԻՔՍ» կամավորական ջոկատի հիմնադիրը և հրամանատարը Ալեքսանդր Թամանյանն է։ Դասակը կազմավորվել է 1992 թվականին, Երևանում՝ մի խումբ մտավորականներից (Գ. Գինոսյան, Ա. Թամանյան, Ա. Կոծինյան, Է. Հովակիմյան, Ա. Հովհաննիսյան, Ռ. Հովհաննիսյան, Փ. Մանիկյան, Մ. Մելքոնյան, Վ. Միրզոյան, Շ. Մնացականյան, Վ. Պախալով, Յու. Սեմյոնով, Գ. Քոչինյան, Գ. Օհանյան)։
1992-1994 թվականներին մասնակցել է ՀՀ Վարդենիսի և ԼՂՀ Ասկերանի, Մարտունու, Լաչինի, «Արծիվ-մահապարտների» կազմում՝ Մարտակերտի (Վաղուհաս, Չլդրան) շրջանների ինքնապաշտպանական և ազատագրական մարտերին։
Ջոկատից ՀՀ «Արիության» մեդալով պարգևատրվել է 3, «Արծիվ-մահապարտ» հուշամեդալով՝ 3 ազատամարտիկ։


== Արտաքին հղումներ ==
Գագիկ Գինոսյանը Ալեքսանդր Թամանյան Կրտսերի մասին
Գագիկ Գինոսյանը «ԻՔՍ» կամավորական ջոկատի ստեղծման մասին
Գագիկ Գինոսյանը «ԻՔՍ» կամավորական ջոկատի մասին
(6360) 1978 UA7

(6360) 1978 UA7, աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 27-ին Միշել Օլմստեդի կողմից Պալոմարում։
Միջին հեռավորությունը Արեգակից կազմում է 2,396856 ա. մ., առավելագույնը մոտենում է 2,1717 ա. մ. հեռավորության վրա և հեռանում 2,622 ա. մ.։ Արեգակի շուրջ մեկ ամբողջական պտույտ է կատարում 1355,38 երկրային օրվա ընթացքում, իր ուղեծրով շարժվելով միջինում 0,265608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6360) 1978 UA7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4853) Մարիլուկաս

(4853) Մարիլուկաս (անգլ.՝ Marielukac), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 28-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,536396 ա. մ., առավելագույնը մոտենում է 1,8906 ա. մ. հեռավորության վրա և հեռանում 3,1822 ա. մ.։ Արեգակի շուրջ մեկ ամբողջական պտույտ է կատարում 1475,45 երկրային օրվա ընթացքում, իր ուղեծրով շարժվելով միջինում 0,243994 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4853) Մարիլուկաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտասովոր քաղաքը

«Արտասովոր քաղաքը» (ռուս.՝ «Необыкновенный город»), խորհրդային գեղարվեստական ֆիլմ, որը նկարահանել է ռեժիսոր Վիկտոր Էյսիմոնտը Մաքսիմ Գորկու անվան կինոստուդիայում 1962 թվականին (ստերեո ֆորմատ), սովորական տարբերակը՝ 1963 թվականին։ Ֆիլմի պրեմիերան տեղի է ունեցել 1963 թվականի ապրիլի 3-ին (ստերեո), 1964 թվականի մարտի 30-ին (սովորական տարբերակ)։


== Սյուժե ==
Ավանտյուրիստ Օբլապոշկինը, որը սիրում է օգուտ քաղել ամեն ինչից և բոլորից, ճակատագրի բերումով նա հայտնվում է հայտնի վարժեցնող Դուրովի ֆանտաստիկ քաղաքում, որտեղ ապրում են նրա գազանները։ «Արտասովոր քաղաքի» կյանքը կառուցված է այնտեղ բնակող գազանների լիակատար մարդացման վրա։ Կենդանիները ֆիլմում հանդես են գալիս մարդկանց դերում։
Ի վիճակի չլինելով փոխել իր սովորույթները՝ Օբլապոշկինը, որի համար կարևորը սեփական բարեկեցությունն է,  այստեղ էլ փորձում է օգուտ քաղել։ Բայց հենց այդպիսիններին է սիրում դաս տալ կյանքը…


== Դերերում ==
Բորիս Նովիկով – Եվգենի Պետրովիչ Օբլապոշկին
Էմիլիա Տրեյվաս – Օբլապոշկինի կինը
Վլադիմիր Դուրով – վարժեցնող Դուրով
Էրաստ Գարին – Կրուտիկով, բաղնիքի տնօրեն / քարտուղարուհի Կրուտիկովա / Պալ Պալիչ, հորեղբայր Օբլապոշկինա
Կոնստանտին Սևերնի – էպիզոդ (լուսագրերում նշված չէ)


== Նկարահանող խումբ ==
Սցենարի հեղինակներ՝ Նիկոլայ Զինովև, Նիկոլայ Էրդման
Բեմադրող ռեժիսոր՝ Վիկտոր Էյսիմոնտ
Երկրորդ ռեժիսոր՝ Ի. Սաֆարովա
Գլխավոր օպերատոր՝ Դմիտրի Սուրենսկի
Օպերատորի օգնականներ՝ Վ. Օկունև, է. Սկորեցկի
Նկարիչներ՝ Ե. Գալեյ, Ի. Բախմետև
Նկարիչ-դեկորատոր՝ Ա. Մվաշչենկո
Նկարչի օգնական՝ Տ. Վինոգրադովա
Կոմպոզիտոր՝ Մոիսեյ Վայնբերգ
Հնչյունային օպերատոր՝ Յու. Զակրժևսկի
Մոնտաժող՝ Վ. Վասիլևա
Գրիմարար՝ Վ. Ֆիլենովա
Խմբագիր՝ Վ. Պոգոժևա
Ֆիլմերի արտադրության վարչության նվագախումբ
Դիրիժոր՝ Էմին Խաչատրյան
Տնօրեն՝ Վ. Չայկա


== Ծանոթագրություններ ==


== Արտաքին հղումներ ==
«Արտասովոր քաղաքը»(անգլ.) ֆիլմը Internet Movie Database կայքում
«Արտասովոր քաղաքը»
Սերգեյ Դուբոենկո

Սերգեյ Դուբոենկո (բելառուս․՝ Сяргей Дубоенка, հունիսի 27, 1986(1986-06-27), Մինսկ, Բելառուսական ԽՍՀ, ԽՍՀՄ), բելառուս ֆուտբոլիստ, կիսապաշտպան։


== Ակումբային կարիերա ==
Սերգեյ Դուբոենկոն իր կարիերան սկսել է Մինսկի «Զվեզդա-ԲԳՈՒ» ակումբում, ապա խաղացել է տարբեր ակումբներում հիմնականում Առաջին լիգայում։
2011 թվականին խաղացել է Մոզիրի «Սլավիա» ակումբում, որին օգնել է անցնել Բարձրագույն լիգա։ 2013 մրցաշրջանում հազվադեպ է հայտնվել մեկնարկային կազմում։ Մրցաշրջանի ավարտին (որի արդյունքում «Սլավիան» կորցրել է իր տեղը Բարձրագույն լիգայում) հեռացել է Մոզիրի ակումբից և ավարտել կարիերան։


=== Վիճակագրություն ===


== Ձեռքբերումներ ==
Բելառուսի առաջին լիգայի չեմպիոն - 2011


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Կղվեդրեշի

Կղվեդրեշի (վրաց.՝ ყვედრეში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 700 մետր բարձրության վրա։ Շրջկենտրոն Լենտեխիից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 110 մարդ։


== Ծանոթագրություններ ==
Դարձ (վիպակ)

Դարձ, Լևոն Շանթի վիպակներից, որ նա գրել է 1897 թ.։
Վիպակի հերոս Արտաշեսը երիտասարդ եկեղեցական է։ Խծկոնքի վանքում նա հանդիպում է Շուշանիկին, հասկանում, որ կրոնին ծառայելու համար անհնար է մարդու մեջ խեղդել մարդկայինը։ Արտաշեսը մտածում է, թե հոգևորական լինելով դժվար է օգնել ժողովրդին, սակայն, միայն երազելով ապագա գործունեության մասին, այդպես էլ նպատակին հասնելու վճռական քայլ չի կատարում։


== Ծանոթագրություններ ==
Միստր Թի

Միստր Թի(անգլ.՝ Mr. T, ի ծնե՝ Լոուրենս Թյուրո [Laurence Tureaud], մայիսի 21, 1952(1952-05-21), Չիկագո, Իլինոյս, ԱՄՆ), ամերիկացի հեռուստատեսության և կինոյի դերասան։
Հանդիսատեսին առավել հայտնի է «Ռոքի 3» (1982) ֆիլմում և «Ա թիմ» (1983-1987) հեռուստասերիալում ունեցած դերակատարումներով։ Միստր Թիի կերպարն հայտնի է արևմտաաֆրիկյան մանդիկա ցեղի ռազմիկներին բնորոշ սանրվածքով և ոսկյա զարդերով։
Նախկինում աշխատել է որպես գիշերային ակումբների անվտանգության աշխատակից, ինչպես նաև շոու բիզնեսի մի շարք ներկայացուցիչների մոտ աշխատել է որպես անձնական թիկնապահ։
1985-1986 և 1994-1995 թվականներին հանդես է եկել որպես պրոֆեսիոնալ ըմբիշ։ Առաջին «Ռեսլմանիայի» գլխավոր իրադարձության շրջանակներում թիմակցելով Հալկ Հոգանին՝ պարտության է մատնել Ռոդի Փայփերին և Փոլ Օրնդորֆին (1985), այնուհետև «Ռեսլմանիա 2»-ի ժամանակ (1986) բռնցքամարտային մրցապայքարում պարտության է մատնել Ռոդի Փայփերին (մրցակցի որակազրկմամբ)։ 2014 թվականին առաջադրվել է «WWE»-ի փառքի սրահ։


== Ծանոթագրություններ ==


== Արտաքին հղումներ ==
Միստր Թի - IMDb էջ
Էջը WWE.com կայքում
Ուսոլսկի շրջան

Անվան այլ կիրառումների համար տե՛ս՝ Ուսոլսկի շրջան (այլ կիրառումներ)Ուսոլսկի շրջան (ռուս.՝ Усольский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1925 թվականին։ Վարչական կենտրոնը՝ Ուսոլյե-Սիբիրսկոե։


== Աշխարհագրություն ==
Շրջանի տարածքի մակերեսը կազմում է 6881,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 53412 մարդ։ Բնակչության խտությունը կազմում էր 7,76 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հովհաննես Գոհարյան

Հովհաննես Գևուշի Գոհարյան (մարտի 18, 1988(1988-03-18), Կամո, Հայկական ԽՍՀ, ԽՍՀՄ), հայ ֆուտբոլիստ, հարձակվող։ Հանդես է եկել Հայաստանի ազգային հավաքականում։


== Կենսագրություն ==
2008 թվականին Հովհաննես Գոհարյանը 22 գոլով դարձել է Ռուսաստանի երիտասարդական առաջնության լավագույն ռմբարկու։ 2009 թվականին տեղափոխվել է բելառուսական ԲԱՏԷ ակումբ։ Տարվա վերջին՝ վիրահատվելուց հետո, սկսել է խաղադաշտում հայտնվել միայն հանդիպումների ավարտին՝ փոխարինելվ այլոց։ Դրա հիմնական պատճառը եղել է վիրահատությունից հետո նրա հավաքած ավելորդ քաշը։ Նույն 2009 թվականի վերջին, ըստ գերմանական «Տրանսֆեր Մարկետ» կայքի տվյալների, Գոհարյանի տրանսֆերի արժեքը կազմել է 133 500 եվրո։ 2010 թվականի հուլիսի վերջին հայտնի է դարձել, որ Գոհարյանը տեղափոխվում է Երևանի «Փյունիկ»։ Երևանի ակումբը Չեմպիոնների լիգայի հերթական խաղերից առաջ որոշել է ուժեղացնել իր կազմը․ այդ նպատակի իրականացման քայլերից մեկը եղել է մինչև տարվա վերջը Գոհարյանի՝ վարձավճարով տեղափոխվելու վերաբերյալ ակումբների միջև տրանսֆերային պայմանագրի կնքումը։ «Փյունիկի» կազմում անցկացրած առաջին իսկ խաղում Գոհարյանն աչքի է ընկել գոլով՝ գրավելով «Կիլիկիայի» դարպասը։ Առաջնության ավարտից հետո Գոհարյանը վերադարձել է ԲԱՏԷ, սակայն 2011 թվականի հունվարին ակումբի ղեկավարությունը խզել է ֆուտբոլիստի հետ կնքված պայմանագիրը երկկողմանի համաձայնությամբ։ Հայաստանի առաջնության 2011 թվականի մրցաշրջանի առաջին կեսը Գոհարյանն  անցկացրել է Դիլիջանի «Իմպուլսում», ինչից հետո պայմանագիրը խզվել է երկու կողմերի ցանկությամբ։ 2011 թվականի հուլիսի 8-ին Գոհարյանը մինչև մրցաշրջանի ավարտը պայմանագիր է կնքել Մոսկվայի «Լոկոմոտիվ-2» ակումբի հետ։ 2014-2015 թվականներին Գոհարյանը հանդես է եկել «Ուլիս» ակումբում։


== Ձեռքբերումներ ==
ԲԱՏԷԲելառուսի չեմպիոն – 2009
Բելառուսի գավաթակիր – 2010
Բելառուսի Սուպերգավաթի դափնեկիր – 2010«Փյունիկ»Հայաստանի չեմպիոն – 200
Հայաստանի Սուպերգավաթի դափնեկիր – 2010


== Անձնական կյանքը ==
Հովհաննես Գոհարյանի կնոջ անունը Մարիամ է․ նրանք ամուսնացել են ծանոթության յոթերորդ օրը։ 2008 թվականի հուլիսին ծնվել է նրանց որդին՝ Գեորգին։


== Ծանոթագրություններ ==


== Արտաքին հղումներ ==
Հովհաննես Գոհարյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Ֆուտբոլիստի էջը Чемпионат.com կայքում Archived 2016-03-04 at the Wayback Machine. (ռուս.)
Պրոֆիլը transfermarkt.com կայքում(անգլ.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)
Ալեքսանդր Կալինին

Ալեքսանդր Դմիտրիևիչ Կալինին (), ռուս ֆուտբոլիստ և մարզիչ։


== Կարիերա ==


=== Խաղացողի ===
Յարոսլավլի ֆուտբոլային դպրոցի սան է։ 1992 թվականին «Շիննիկ» ակումբի կազմում մասնակցել է 1 հանդիպման (հոկտեմբերի 25-ին Կամիշինում խաղացել է «Տեքստիլշչիկ» ակումբի դեմ, 1:3) Ռուսաստանի առաջին առաջնության Պրեմիեր լիգայում։ Դրանից հետո 14 տարի հանդես է եկել Երկրորդ դիվիզիոնի տարբեր թիմերում։


=== Մարզչական ===
Ֆուտբոլիստի կարիերան ավարտելուց հետո Կալինինն սկսել է զբաղվել մարզչական գործունեությամբ։ 2008 թվականին եղել է «Շիննիկ» ակումբի մարզիչ ֆիզիկական պատրաստությունների գծով։ Ապա մի քանի տարի օգնել է իր նախկին խաղընկեր Գալիմջան Խայրուլինին Յարոսլավլի ակումբի երկրորդ կազմում։ Որոշ ժամանակ աշխատել է «Շիննիկի» երիտասարդական թիմը։ 2012 թվականին Ալեքսանդր Կալինինը երկու անգամ ընդգրկվել է «Շիննիկ» ակումբի մարզչական շտաբում՝ Յարոսլավլում և Թուրքիայում անցկացված հավաքների ժամանակ։
2013 թվականի հունվարից 2015 թվականը եղել է Օրեխովո-Զուևոյի «Զնամյա Տրուդա» ակումբի ավագ մարզիչ, ուր նրան հրավիրել էր ակումբի գլխավոր մարզիչ նշանակված Խայրուլինը։ 2015 թվականին երկու մարզիչներն էլ աշխատել են Կոստրոմայի «Սպարտակ» ակումբում։ 2017 թվականի մարտի դրությամբ՝ Ալեքսանդր Կալինինը եղել է ЦПЮФ 
ակումբի տնօրենի տեղակալ մարզական աշխատանքի գծով։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ալեքսանդր Կալինինի կենսագրությունը «Զնամյա Տրուդա» ակումբի կայքում
Կաբանսկ

Կաբանսկ (ռուս.՝ Кабанск, բուրյաթերեն՝ Кабанск), գյուղ Ռուսաստանի, Բուրյաթիա հանրապետության Կաբանսկի շրջանի կազմում։
Բնակչությունը 2002 թվականին գրանցված տվյալներով կազմում էր 6373 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կողլիկ

Կողլիկ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր գավառի հյուսիսում, Բիթլիս գետի աջ ափին, Սղերդ քաղաքից 30 կմ հյուսիս։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աբդուլյան

Աբդուլյան, հայկական ազգանուն։


== Ազգանունը կրողներ ==


== Ծանոթագրություններ ==
Մլքե թագուհու Ավետարան

«Մլքե թագուհու Ավետարան», 9-րդ դարի հայկական ձեռագիր մատյան։
Պահպանվում է Վենետիկի Մխիթարյանների (Սբ․ Ղազար կղզի) մատենադարաննում (ձեռագրի № 1144/86)։ Ըստ առաջին կազմողի թողած հիշատակարանի, ստեղծվել է 862-ին։ Գրված է ընտիր մեսրոպյան բոլորանկյուն երկաթագրով՝ մագաղաթյա թերթերի վրա։ Ունի վեց խորան, մեկ տերունական նկար («Համբարձում») և չորս ավետարանիչների պատկերներ։ Վաղ շրջանի մանրանկարչությանը հատուկ կիսախորաններ և գլխազարդեր չունի։ «Մլքե թագուհու Ավետարան» կոչվում է Վասպուրականի Մլքե թագուհու (հավանաբար Գագիկ Արծրունի թագավորի երկրորդ կնոջ) անունով, որի մասին կա հիշատակություն։ Գագիկ Արծրունին «Մլքե թագուհու Ավետարան» նվիրաբերել է Վարագա Սբ․ Նշան եկեղեցուն։ Այն տարբեր ժամանակներում (սկսած 1208-ից) մի քանի անգամ փրկագնվել է նվաճողներից և վերադարձվել եկեղեցուն։
«Մլքե թագուհու Ավետարան» 1830-ին Վենետիկի Մխիթարյաններին է նվիրաբերել ախալցխացի Գրիգոր Ներսիսյանցը։ «Մլքե թագուհու Ավետարան» համարվում է վաղ միջնադարյան մանրանկարչության կարևոր աղբյուրներից։ Ժամանակագրական կարգով հաջորդում է «Էջմիածնի Ավետարանի» վերջում կցված VII դ․ մանրանկարներին։ Մանրանկարներն ունեն կոթողային բնույթ (մարմար և պորփյուր հիշեցնող զանգվածային սյուներ, ծիածանաձև կամարներ, աստիճանաձև խարիսխներ խորաններում, հորինվածքի կանոնավոր ներդաշնակ երկրաչափական կառուցվածք «Համբարձման» մեջ՝ խմբերի սիմետրիկ դասավորումով, նստած կամ կանգնած ավետարանիչների վսեմ կեցվածքներ՝ անտիկ նախաբեմի ֆոնի վրա)։ Խորանների կամարադաշտերում կոկորդիլոսների, հավալուսների, ձկների, նավակների և ձկնորսների պատկերներով Նեղոս գետի տեսարանները հիշեցնում են Հյուսիսային Աֆրիկայի անտիկ խճանկարները, արձագանքում ալեքսանդրիական մոտիվներին (հելլենիստական Հայաստանում հայտնի է Գառնիի բաղնիքի խճանկար ծովային տեսարանը)։ Երկու նստած և երկու կանգնած ավետարանիչները մատնանշում են նախապատկերամարտյան ակունքները (586-ի ասորական «Ռաբուլայի Ավետարանը»)։ «Մլքե թագուհու Ավետարան»-ի մանրանկարները բացառիկ տեղ են գրավում հայ մանրանկարչության և գրքարվեստի պատմության մեջ՝ իբրև հնագույն պատկերազարդ գրքի փայլուն նմուշ։


== Ծանոթագրություններ ==


== Տես նաև ==
Մլքե
Սուրբ Սարգիս եկեղեցի (Խոյ)

Սուրբ Սարգիս Եկեղեցի, միջնադարյան հայ առաքելական եկեղեցի Իրանի Արևմտյան Ադրբեջան նահանգի Խոյ քաղաքում։
Եկեղեցին վերանարոգվել է 2012 թվականին՝ Իրանի կառավարության հատկացրած 230 միլիոն ռիալ գումարով։


== Պատկերասրահ ==

		
		
		


== Հղումներ ==


== Տես նաև ==
Իրանի հայկական եկեղեցիների ցանկ
Ռոբերտ Ջեքսոն

Ռոբերտ Ջեքսոն (անգլ.՝ Robert Houghwout Jackson, փետրվարի 13, 1892(1892-02-13)[…], Spring Creek Township, Ուորեն շրջան, Փենսիլվանիա, ԱՄՆ - հոկտեմբերի 9, 1954(1954-10-09), Վաշինգտոն, Կոլումբիայի շրջան, ԱՄՆ), գլխավոր դատախազ (1940-1941) և ԱՄՆ Գերագույն դատարանի դատավոր (1941-1954), Նյունբերգյան դատավարության ժամանակ ԱՄՆ-ի գլխավոր մեղադրող։


== Կենսագրություն ==
Ծնվել է Փենսիլվանիա նահանգի Սփրինգ Կրիկ քաղաքում, ավարտել է Ֆրյուսբուրգի (Նյու Յորք նահանգ) դպրոցը։ 18 տարեկանում Ջեյմսթաունում սկսել է աշխատել որպես իրավաբանի օգնական մինչև 1913 թվականը՝ մեկ տարվա ընդմիջումով, քանի որ հաճախում էր Իրավունքի դպրոց (Նյու Յորք նահանգ)՝ պարապմունքների։ 21 տարեկանում Ջեքսոնը քննություն է հանձնել փաստաբանի որակավորում ստանալու համար և սկսել է ինքնուրույն պրակտիկան։ Հաջորդ քսան տարիների ընթացքում նա ունեցել է փաստաբանի հաջող կարիերա։
1934 թվականին անցել է քաղաքացիական ծառայության և նշանակվել ԱՄՆ ֆինանսների նախարարության ներքին եկամուտների Բյուրոյի խորհրդական (այժմ՝ Ներքին Եկամուտների ծառայություն)։ Երկու տարի անց Ջեքսոնը դարձավ ԱՄՆ-ի գլխավոր դատախազի օգնականը և գլխավորեց արդարադատության նախարարության հարկային վարչությունը, իսկ ևս մեկ տարի անց՝ հակամենաշնորհային վարչությունը։ 1938 թվականին Ջեքսոնը դարձավ գլխավոր սոլիսիտոր։ Արդարադատության նախարարությունում ծառայության ժամանակ Ջեքսոնը մասնակցել է մի քանի գործերի, որոնք լայն ճանաչում են ձեռք բերել Ռուզվելտի Նոր կուրսի ժամանակ, մասնավորապես ֆինանսների նախկին նախարար Էնդրյու Մելոնի գործում, որը մեղադրվում էր հարկերից խուսափելու մեջ, և հակամենաշնորհային գործ Alcoa ընկերության դեմ։ 1940 թվականին Ռուզվելտը Ջեքսոնին նշանակել է գլխավոր դատախազի պաշտոնում (միաժամանակ՝ արդարադատության նախարարության ղեկավար), բայց արդեն հաջորդ տարի Ջեքսոնը զբաղեցրել է Գերագույն դատարանի դատավորի ազատված տեղը։
Եղել է իր ժամանակի ամենահեղինակավոր դատավորներից մեկը։ Ջեքսոնի կողմից գրված որոշումներն ու նրա հատուկ կարծիքները հետագայում հաճախ մեջբերվում էին դատարանների կողմից։ Այդ գործերի թվում, որոնց վերաբերյալ որոշումը կազմել է Ջեքսոնը, կարելի է նշել՝ Արևմտյան Վիրջինիայի կրթության դեպարտամենտն ընդդեմ Բարնեթի (հակասահմանադրական է ճանաչվել այն կանոնը, որը աշակերտներին պարտավորեցնում է պատիվ տալ ամերիկյան դրոշին)։ 1950 թվականների սկզբին Գերագույն դատարանի ապագա նախագահ Ուիլյամ Ռենկվիստը Ջեքսոնի մոտ աշխատել է որպես գրասենյակային ծառայող։
1945 թվականին Թրումենը Ջեքսոնին նշանակել է ԱՄՆ-ի ներկայացուցիչ՝ հետագայում նացիստական ռազմական հանցագործների նկատմամբ դատավարության ժամանակ։ Ջեքսոնը մասնակցել է միջազգային ռազմական տրիբունալի կանոնադրության գրմանը, իսկ հետո եղել է ԱՄՆ-ի կողմից գլխավոր մեղադրողը Նյուրնբերգյան գործընթացում (օգնական Թոմաս Դոդ)։
Ռոբերտ Ջեքսոնը մահացել է 1954 թվականին՝ 62 տարեկանում, ԱՄՆ-ի համար նշանակալից գործի վերաբերյալ որոշում կայացնելուց անմիջապես հետո՝ Բրաունը կրթության խորհրդի դեմ (Գերագույն դատարանը անօրինական է ճանաչել դպրոցներում բաժանումը), որի ընդունման մեջ նա կարևոր դեր է խաղացել։


== Ծանոթագրություններ ==


== Արտաքին հղումներ ==
Ռոբերտ Ջեքսոնին նվիրված կայքէջ
Ջեքսոնի զեկույցը Նյուրնբերգյան գործընթացի մասին
Ջուրա Յակշիչ

Գեորգիյե «Ջուրա» Յակշիչ (սերբ.՝ Георгије „Ђура“ Јакшић, խորվ.՝ Georgije „Đura“ Jakšić, հուլիսի 27, 1832(1832-07-27) կամ 1832, Սրպսկա Ցրնյա, Torontál County, Հունգարիայի թագավորություն, Տրանսլեյտանիա, Ավստրո-Հունգարիա - նոյեմբերի 16, 1878(1878-11-16) կամ 1878, Բելգրադ, Սերբիայի իշխանություն), սերբ բանաստեղծ, արձակագիր, նկարիչ, դրամատուրգ, սերբական բոհեմի անդամ, հայրենասիր։


== Կենսագրություն ==
Գեորգիյե Յակշիչը ծնվել է 1832 թվականի հուլիսի 27-ին վոյեվոդական Սրպսկա Ցրնյա գյուղում՝ գյուղական քահանայի ընտանիքում։ Կրթություն է ստացել Տիմիշոարայում ու Սեգեդում։ Որոշ ժամանակ բնակվել է Վելիկի Բեչկերեկում (այժմ՝ քաղաք Զրենյանին), որտեղ գեղանկարչություն է սովորել Կոնստանտին Դանիլի մոտ։ Ապա Յակշիչը կրթությունը շարունակել է Վիեննայում ու Մյունխենում։ Որպես ուսուցիչ և պրոֆեսոր՝ Ջուրա Յակշիչն աշխատել է Սերբիայի տարբեր քաղաքներում։
Ջուրա Յակշիչը մահացել է 1878 թվականի նոյեմբերի 16-ին Բելգրադում։


== Արվեստ ==
Ջուրա Յակշիչը սերբական ռոմանտիզմի ամենավառ ներկայացուցիչներից մեկն է։ Նրա ստեղծագործությունները տոգորված են կրքով, զգացմունքայնությամբ ու սիրով դեպի հայրենիքը։ Յակշիչի բանաստեղծություններում իրենց արտահայտություն գտած ազատության ձգտման ու բռնատիրության դեմ բողոքի գաղափարներն ընդմիջվում են սիրային լիրիկայով ու ռոմանտիկ պաթոսով։
Ջուրա Յակշիչը գրել է շուրջ քառասուն պատմվածքներ, երեք դրամաներ (Սերբերի վերաբնակեցումը» (1863), «Ելիզավետան՝ Չեռնոգորիայի իշխանուհին» (1868), «Ստանոե Գլավաշ» (1878)) և «Ռազմիկները» վեպը։ Միաժամանակ նա համարվում է XIX դարի ամենատաղանդավոր գեղանկարիչներից մեկը և ռոմանտիզմի ամենահայտնի ներկայացուցիչը սերբական գեղանկարչության մեջ։
Ջուրա Յակշիչի պեոզիայում զգալի է Շանդոր Պետեֆիի ու Ջորջ Գորդոն Բայրոնի ազդեցությունը, իսկ գեղանկարչության մեջ նա կրել է Ռեմբրանդի ազդեցությունը։
Չնայած Ջուրա Յաշիչն առավել հայտնի է որպես գրող ու նկարիչ, նրա կյանքում մեծ տեղ է զբաղեցրել մանկավարժական գործունեությունը։ Ներկայում Ջուրա Յակշիչի անունն են կրում բազմաթիվ դպրոցներ ու քոլեջներ Սերբիայում ու նախկին Հարավսլավիայի երկրներում։


== Ծանոթագրություններ ==


== Արտաքին հղումներ ==

Ջուրա Յակշիչը (անգլ.) Internet Movie Database կայքում
Ընտրյալ բանաստեղծություններ(սերբ.)
Якшич в славянской библиотеке(սերբ.)
Give Me All Your Luvin’

«Give Me All Your Luvin’», ամերիկացի երգչուհի Մադոննայի երգը՝ թողարկված 2012 թվականի փետրվարի 3-ին որպես նրա MDNA 12-րդ ստուդիական ալբոմի առաջին սինգլ։ Երգի ձայնագրմանը մասնակցել են նաև երգչուհիներ Նիքի Մինաժը և M.I.A-ն։ Նրանք նկարահանվել են նաև երգի տեսահոլովակում, որի պրեմիերան տեղի է ունեցել երգի թողարկման օրը։ Տեսահոլովակի ռեժիսորն է Megaforce-ը։


== Թողարկում ==
Երգի դեմո տարբերակը, որ հայտնի է դարձել «Give Me All Your Love» անվամբ, համացանցում է հայտնվել 2011 թվականի նոյեմբերի 8-ին։ Ըստ Billboard-ի՝ երգը եղել է Թվիթերի լավագույն տասնյակում:2011 թվականի դեկտեմբերի 22-ին ոստիկանությունը ձերբակալել է 31-ամյա մի իսպանացի տղամարդու, ով տարածել էր ձայնագրութունը։ Նրանք այդ մարդուն բնորոշել են որպես «Մադոննայի մեծ երկրպագու»։ 2011 թվականի դեկտեմբերի 15-ին Մադոննան հայտարարել է, որ երգը կոչվելու է «Gimme All Your Luvin» և թողարկվելու է 2012 թվականի հունվարին։ Երգը քննադատների կողմից ընդունվել է ոչ միանշանակ։


== Տեսահոլովակ ==
Տեսահոլովակի պրեմիերան կայացել է 2012 թվականի փետրվարի 3-ին Մադոննայի YouTube-ի պաշտոնական կայքում։ Տեսահոլովակի հիմնական թեման ամերիկյան ֆուտբոլն է և չերլիդինգը։ Մադոննայի տեսահոլովակում Նիքի Մինաժը և M.I.A.-ն նկարահանվել են Մերլին Մոնրոյի կերպարներով։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Տեսանյութը ՅուԹյուբում
Ֆիլմոր շրջան (Նեբրասկա)

Անվան այլ կիրառումների համար տե՛ս՝ Ֆիլմոր շրջան (այլ կիրառումներ)Ֆիլմոր շրջան (անգլ.՝ Fillmore County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.492 կմ² է, բնակչությունը՝ 6.634 մարդ (2010 թ. տվյալներով)։ Շրջկենտրոնն է Ջենիվա բնակավայրը։ Կազմավորվել է 1856 թ.։
Նորաշենիկ (համայնք, Քաշաթաղի շրջան)

Անվան այլ կիրառումների համար տե՛ս՝ Նորաշենիկ (այլ կիրառումներ)

Նորաշենիկ, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության արևմտակենտրոնական մասում։ Ունի բարձրլեռնային տեղանք։ Համայնքի տարածքն 3213,7 հա է, որից 1031,3 հա-ն անտառային հողեր են։ Համայնքի սահմաններով է հոսում Շալվա գետը։
Բերձոր շրջկենտրոնից հեռու է 35 կմ, իսկ մայրաքաղաք Ստեփանակերտից` 85 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Նորաշենիկ համայնքն իր մեջ ներառում է Նորաշենիկ և  Վարդուտ գյուղերը։
Համայնքում գործում էր գյուղապետարան, բուժկետ, միջնակարգ դպրոց, առևտրային օբյեկտ։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ինքնահոս ջրամատակարարման համակարգ, որը սնվում էր տարբեր բնական աղբյուրներից։ Առկա են նաև խմելու ջրի համար պիտանի բնական աղբյուր-առվակներ։
2015 թվականի դրությամբ համայնքային ճանապարհները բնահողային էին։
Համայնքը միացված էր հանրապետության տրանսպորտային կապին, գործում էր կառավարության տրամադրած տրանսպորտ։ 


== Բնակչություն ==
Նորաշենիկ համայնքի բնակչությունը 2015 թվականի դրությամբ կազմել է 135 մարդ, որոնք կազմել են 29 տուն։ Նույն թվականի դրությամբ Նորաշենիկ գյուղում բնակվել է 78 մարդ, որոնք կազմել են 15 տուն։ Վարդուտ գյուղում բնակվել է 57 մարդ, որոնք կազմել են 14 տուն։


== Կրթություն ==
Նորաշենիկ համայնքի Վարդուտ գյուղում գործում էր միջնակարգ դպրոց, որտեղ 2015 թվականի դրությամբ սովորում էր 20 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 2147,6 հա-ը գյուղատնտեսական նշանակության են։


== Ծանոթագրություններ ==
Երկան (Երզնկայի գավառ)

Երկան, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Մնձուր լեռների արևելյան ծայրամասի բարձր սարալանջի վրա, Երզնկա քաղաքից փոքր հարավ։


== Անվան ստուգաբանություն ==
Գյուղի անվանումը առաջացել է Էրկան` բարձրահասակ բառից։ Ըստ ավանդության գյուղը հիմնադրել է Ակնի շրջանի Փշատիկ (Փշատուկ) գյուղից եկած Սամվել անունով հաղթանդամ ու բարձրահասակ մի տղամարդ։ Նրա պատվին գյուղը կոչվել է Էրկան։


== Պատմություն ==
Բնակչությունը կոտորվել ու բռնությամբ տեղահանվել է 1915 թվականի Մեծ եղեռնի ժամանակ։ Երկանը գրեթե հավասարվել է հողին։


== Բնակչություն ==
1872-1873 թվականներին ուներ 50, իսկ 1914 թվականին 150 տուն հայ բնակիչ։ Բնակիչները քաջ էին և հայրենասեր։


== Տնտեսություն ==
Բնակչության հիմնական զբաղմունքը երկրագործություն, բանջարաբուծություն, պտղաբուծություն, խաղողագործություն և կտավագործությունն էր։ Երկանն հայտնի էր իր որակյալ կտավով և ընտիր գինիներով։


== Պատմամշակութային կառույցներ ==
Երկանն ուներ Ս. Աստվածածին անունով եկեղեցի, որը կառուցվել էր 1244 թվականին, և Ս. Գեորգ վանք։ Բնակավայրի մոտակայքում էր գտնվում Ս. Եղիայի վանքը։


== Կրթություն ==
Գյուղում գործում էր վարժարան, որը մինչև 1915 թվականն ուներ 200 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կատալպա բիգնոնիանման

Կատալպա բիգնոնիանման (լատ.՝ Catalpa bignonioides), փողածաղկազգիների ընտանիքի, կատալպա ցեղի բույս։


== Նկարագրություն ==
Տերևաթափ ծառեր են` մինչև 1 5 (երբեմն` 20) մ բարձրությամբ և 1-1,2 մ բնի տրամագծով, լայն, վրանաձև սաղարթով։ Ընձյուղները սկզբում կանաչ են, ծիրանագույն, թույլ մազմզուկապատ, փայլուն, թույլ կապտավուն խավով, այնուհետև նարնջագույն կամ մոխրադարչնավուն։ Բնի և բազմամյա ճյուղերի կեղևը բաց դարչնագույն է, ճաքճքված բարակ թեփուկներով։ Բողբոջները ծածկված են շագանակադարչնագույն, լայն, ձվաձև, կլորավուն, կղմինդրաձև դասավորված, թույլ մազմզուկապատ թեփուկներով։ Տերևները լայն ձվաձև են, 10-20 սմ երկարությամբ և 10-1 5 սմ լայնությամբ, սրավուն, երբեմն կլորավուն գագաթով, սրտաձև կամ սեպաձև հիմքով, ամբողջաեզր կամ երբեմն` 2 փոքր բլթակավոր, նոր բացվելիս երկու կողմից էլ մազմզուկապատ։ Տերևաթափ ծառեր են` մինչև 1 5 (երբեմն` 20) մ բարձրությամբ և 1-1,2 մ բնի տրամագծով, լայն, վրանաձև սաղարթով։ Ընձյուղները սկզբում կանաչ են, ծիրանագույն, թույլ մազմզուկապատ, փայլուն, թույլ կապտավուն խավով, այնուհետև նարնջագույն կամ մոխրադարչնավուն։ Բնի և բազմամյա ճյուղերի կեղևը բաց դարչնագույն է, ճաքճքված բարակ թեփուկներով։ Բողբոջները ծածկված են շագանակադարչնագույն, լայն, ձվաձև, կլորավուն, կղմինդրաձև դասավորված, թույլ մազմզուկապատ թեփուկներով։ Տերևները լայն ձվաձև են, 10-20 սմ երկարությամբ և 10-1 5 սմ լայնությամբ, սրավուն, երբեմն կլորավուն գագաթով, սրտաձև կամ սեպաձև հիմքով, ամբողջաեզր կամ երբեմն` 2 փոքր բլթակավոր, նոր բացվելիս երկու կողմից էլ մազմզուկապատ,


== Տարածվածություն ==
Տարածված է Հյուսիսային Ամերիկայի հարավ-արևելքում, Ջորջիայից մինչև Ֆլորիդա և Միսսիսիպի։ Սովորաբար աճում է գետափերին։ Ջերմասեր է, սակայն լավ է տանում մինչև -20-25 °C-ի սառնամանիքները։ Բավականին լուսասեր է, պահանջկոտ է հողի նկատմամբ, խոնավասեր է, արագ է աճում։


== Կիրառություն ==
Տերևներում 11 մգ/տոկոս C վիտամին է պարունակում։ Պտուղները բուժիչ հատկություն ունեն, օգտագործվում են սրտային հիվանդությունների դեմ։ Կեղևը ճիճվաթափի միջոց է։ Լայնորեն է օգտագործվում կանաչապատման բնագավառում։ Հայաստանում մշակվում է ամենուրեք, բացի բարձր լեռնային շրջաններից։ Էկոլոգիական խումբը՝ VI: Մշակության հավանական շրջանները՝ 7, 9-10, 18-20, 23-28, 31-32:


== Ծանոթագրություններ ==
Սիմեոն Տիտոս

Սիմեոն Տիտոս (ծննդյան թվականն անհայտ է — 690), Պավլիկյան շարժման առաջնորդ 687 թվականից։ Եղել է բյուզանդացի պաշտոնյա։ Կայսեր կարգադրությամբ եկել է Փոքր Ասիա՝ ճնշելու Կոստանդին Սիլվանի գլխավորած Պավլիկյան շարժումը։ Շարժման կենտրոնը՝ Կիբոսսան (Կողոնիայի մոտ) գրավելուց և Կոստանդին Սիլվանին մահապատժի ենթարկելուց հետո, փորձել է «դարձի բերել» նրա հետևորդներին։ Սակայն, հաղորդակցվելով նրանց գաղափարներին, հարել է այդ շարժմանը, դարձել աղանդապետ, երեք տարի ղեկավարել Կիբոսսայի պավլիկյան համայնքը։ Կողոնիայի եպիսկոպոսի ամբաստանությամբ ձերբակալվել է և իր աշակերտների հետ ողջակիզվել։
Գրեկովո-Ուլյանովկա (Ռոդիոնովո-Նեսվետայսկի շրջան)

Գրեկովո-Ուլյանովկա (ռուս.՝ Греково-Ульяновка), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բոլշեկրեպինսկի գյուղական համայնքի կազմի մեջ։